CELEX: 32018D0111(01)
Language: bg
Date: 2018-01-10 00:00:00
Title: Решение за изпълнение на Комисията от 10 януари 2018 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта във връзка с наименование в лозаро-винарския сектор [Cairanne (ЗНП)]

11.1.2018   
            
            
               BG
            
            
               Официален вестник на Европейския съюз
            
            
               C 8/5
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 10 януари 2018 година
   за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта във връзка с наименование в лозаро-винарския сектор
   [Cairanne (ЗНП)]
   (2018/C 8/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 97, параграф 3 от него,
   като има предвид, че:
   
               (1)
            
            
               Франция подаде заявление за защита на наименованието „Cairanne“ в съответствие с част II, дял II, глава I, раздел 2 от Регламент (ЕС) № 1308/2013.
            
         
               (2)
            
            
               В съответствие с член 97, параграф 2 от Регламент (ЕС) № 1308/2013 Комисията разгледа заявлението и установи, че условията, предвидени в членове 93—96, член 97, параграф 1 и членове 100, 101 и 102 от посочения регламент, са изпълнени.
            
         
               (3)
            
            
               С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, единният документ, посочен в член 94, параграф 1, буква г) от същия регламент, както и препратката към публикацията на спецификацията на продукта, направена в хода на националната процедура за разглеждане на заявлението за защита на наименованието „Cairanne“, следва да се публикуват в Официален вестник на Европейския съюз,
               
            
         РЕШИ:
   Член единствен
   Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на спецификацията на продукта във връзка с наименованието „Cairanne“ (ЗНП) са поместени в приложението към настоящото решение.
   В съответствие с член 98 от Регламент (ЕС) № 1308/2013 в срок от два месеца от датата на публикуване на настоящото решение в Официален вестник на Европейския съюз може да се подават възражения срещу предвижданата закрила на наименованието, посочено в първата алинея от настоящия член.
   
      Съставено в Брюксел на 10 януари 2018 година.
      
         
            За Комисията
         
         Phil HOGAN
         
            Член на Комисията
         
      
   
   
      (1)  ОВ L 347, 20.12.2013 г., стр. 671.
   
      ПРИЛОЖЕНИЕ
      ЕДИНЕН ДОКУМЕНТ
      
         „CAIRANNE“
      
      
         PDO-FR-02175
      
      Дата на подаване на заявлението: 13.7.2016 г.
      1.   Наименование за регистрация
      
      „Cairanne“
      2.   Вид географско означение
      
      ЗНП — Защитено наименование за произход
      3.   Категории лозаро-винарски продукти
      
      
               
                  1.
               
               
                  Вино
               
            4.   Описание на виното(вината)
      
      
         Червени вина
      
      Червените вина, получени основно от сорта грозде grenache noir, в съчетание със сортовете syrah и mourvèdre, са вина с щедър аромат и с висок интензитет на цвета. Те се характеризират с аромат на червени плодове, както и с ухание на цветя. В устата преобладават деликатният привкус и мекотата на танините, които в крайна сметка придават на виното елегантен и комплексен вкус.
      Естественото алкохолно съдържание по обем на тези вина е най-малко 12,5 %.
      На етапа на опаковане:
      
                  —
               
               
                  съдържанието на ябълчена киселина е по-малко или равно на 0,4 g/l,
               
            
                  —
               
               
                  съдържанието на ферментируеми захари е ≤ 3 g/l, ако минималното алкохолно съдържание е ≤ 14 обемни %,
               
            
                  —
               
               
                  съдържанието на ферментируеми захари е ≤ 4 g/l, ако минималното алкохолно съдържание е > 14 обемни %,
               
            
                  —
               
               
                  интензитетът на цвета (DO 420 nm+DO 520 nm + DO 620 nm) ≥ 5,
               
            
                  —
               
               
                  общ полифенолен индекс (DO 280 nm) ≥ 45.
               
            Останалите критерии са в съответствие с нормите на ЕС.
      
         Общи аналитични характеристики
      
      
                  Максимално общо алкохолно съдържание (в обемни %)
               
               
                  14
               
            
                  Максимално съдържание на летливи киселини (в милиеквиваленти на литър)
               
               
                  16,33 
               
            
                  Максимално общо съдържание на серен диоксид (в милиграми на литър):
               
               
                  100
               
            
         Бели вина
      
      Белите вина се получават основно от сортовете clairette, grenache blanc и roussanne. Те притежават богат цветен аромат и плодов и минерален послевкус.
      Естественото алкохолно съдържание по обем на тези вина е най-малко 12 %.
      Останалите критерии са в съответствие с нормите на ЕС.
      
         Общи аналитични характеристики
      
      
                  Максимално общо алкохолно съдържание (в обемни %)
               
               
                  13,5 
               
            
                  Максимално съдържание на летливи киселини (в милиеквиваленти на литър)
               
               
                  16,33 
               
            
                  Максимално общо съдържание на серен диоксид (в милиграми на литър):
               
               
                  150
               
            5.   Винопроизводствени практики
      
      a)   
            Основни енологични практики
         
      
      
         Оформление на лозето
      
      Агротехническа практика
      —   Гъстота на насажденията
      Междуредието е по-малко или равно на 2,40 метра.
      Всяка лоза разполага с максимална площ от 2,50 квадратни метра. Тази площ се определя като междуредовото разстояние се умножава по разстоянието между растенията от един и същи ред.
      Вътрередовото разстояние между лозите е в диапазона от 0,80 до 1,25 метра.
      —   Правила за формировка
      Лозите се подрязват късо (по метода „Gobelet“ или „Cordon de Royat“), с максимум 6 израстъка на лоза; всяка плодна пръчка има най-много по 2 очи.
      
                  —
               
               
                  Мулчирането с пластмаса е забранено.
               
            
                  —
               
               
                  Филизенето и плевенето чрез използване на химически препарати са забранени.
               
            
                  —
               
               
                  Използването на хербициди преди поникването в междуредията и синорите е забранено.
               
            
                  —
               
               
                  Разпръскването на промишлени утайки и пресен оборски тор е забранено.
               
            
                  —
               
               
                  Всяка съществена промяна в морфологията на релефа и естественото съдържание на почвите на парцелите, предназначени за производството на контролираното наименование за произход (КНП), е забранено.
               
            
                  —
               
               
                  Напояването може да бъде разрешено.
               
            
         Енологични практики
      
      Специфична енологична практика
      
                  —
               
               
                  Гроздето се бере на ръка. Лозарите извършват задължително сортиране на реколтата, за да отстранят развалените и недостатъчно узрелите зърна. Зърната се характеризират с минимално съдържание на захар от 207 g на литър гроздова мъст за червените сортове (с изключение на сорта grenache noir — 216 g/l) и 196 g на литър гроздова мъст — за белите сортове.
               
            
                  —
               
               
                  Естественото алкохолно съдържание по обем на червените вина е най-малко 12,5 %.
               
            
                  —
               
               
                  Естественото алкохолно съдържание по обем на белите вина е най-малко 12 %.
               
            
                  —
               
               
                  Използване на преси с непрекъснато действие е забранено.
               
            
                  —
               
               
                  Всяка топлинна обработка на гроздето при температура над 40 °C е забранена.
               
            
                  —
               
               
                  Не се допуска използването на парчета дърво.
               
            б)   
            Максимални добиви
         
      
      
         Червени вина
      
      40 хектолитра от хектар
      
         Бели вина
      
      42 хектолитра от хектар
      6.   Определен район
      
      Беритбата на гроздето, винификацията, съзряването и стареенето на вината преди бутилирането се извършват на територията на община Cairanne в департамент Vaucluse. Площта на определения район е 2 042 ha.
      7.   Основни сортове грозде
      
      
                   
               
               
                  Grenache N
               
            
                   
               
               
                  Grenache blanc B
               
            
                   
               
               
                  Clairette B
               
            
                   
               
               
                  Mourvèdre N
               
            
                   
               
               
                  Syrah N
               
            
                   
               
               
                  Roussanne B
               
            8.   Описание на връзката (връзките)
      
      Разположен на юг в съседство с хълмист масив, който разделя долините на р. Aygues (на запад) и на р. Ouvèze (на изток), географският район обхваща само община Cairanne в департамент Vaucluse, югоизточна Франция.
      Районът на производство се ползва от оптимално географско разположение, достига 335 метра надморска височина и постепенно преминава в обширна равнина. Релефът предпазва отчасти лозята от влиянието на преобладаващия вятър — мистрала, който духа от север-северозапад около 165 дни годишно. Климатът е от средиземноморски тип и се отличава със средна годишна температура между 14 °C и 14,5 °C и средно годишно количество на валежите от 720 mm, концентрирано главно през пролетта и есента. Тези климатични условия са благоприятни за лозовите насаждения.
      Почвените характеристики и топографията на терена са обусловили взетите решения във връзка с отглеждането им. Това е позволило да се използват единствено участъците, парцелите или дори частите от парцели, които предлагат най-благоприятни условия за зреене на гроздето и за разгръщане на характеристиките на виното „Cairanne“. В тези условия е необходимо оптимално управление на растението и на неговия производствен потенциал. Вината с наименование за произход „Cairanne“ трябва да имат по-нисък добив на хектар и по-високо минимално естествено алкохолно съдържание по обем от вината с наименование за произход „Côtes du Rhône Villages“. Присъствието на сорта Grenache в сортовия състав е подсилено (минимум 50 % в сравнение с минимум 40 % при наименованието за произход „Côtes du Rhône Villages“). Беритбата на ръка и сортирането също са отличителни практики на ЗНП „Cairanne“, осъществявани с цел да се съхрани по най-добрия начин органолептичният потенциал на гроздето. По този начин се благоприятства производството на вина, притежаващи изискваните минимални аналитични характеристики и органолептичните особености, придаващи на виното неговата „щедрост“ и мекота, описани по-долу.
      Община Cairanne се намира в географския район на контролираното наименование за произход „Côtes du Rhône“, признато с постановление от 19 ноември 1937 г.
      Оригиналността на виното, произведено на територията на община Cairanne, е призната още през 1953 г. като допълнително географско наименование към контролираното наименование за произход „Côtes du Rhône“, а след това през 1999 г. — като допълнително географско наименование към контролираното наименование за произход „Côtes du Rhône Villages“. Вината Cairanne са непенливи и сухи червени и бели.
      Червените вина, получени основно от сорта grenache noir, в съчетание със сортовете syrah и mourvèdre (тези сортове са добре приспособени към условията на слънцегреене и суша), са „щедри“ вина с висок интензитет на цвета. Те се характеризират с аромат на червени плодове, както и с ухание на цветя. В устата преобладават деликатният привкус и мекотата на танините, които в крайна сметка придават на виното елегантен и комплексен вкус.
      Белите вина се получават основно от сортовете clairette, grenache blanc и roussanne. Те притежават цветен аромат и плодов и минерален послевкус, подсилен от преобладаващия варовиков състав на почвите.
      През 2013 г. лозовият масив на Cairanne е представлявал повече от 1 000 хектара и 80 % от бутилките са били продадени.
      Съчетанието на средиземноморски климат, който се характеризира с голямо слънцегреене, с преобладаващо южното изложение на парцелите оптимизира зреенето на плодовете и съдържанието на захар в тях и подсилва сложния аромат и цялостния завършек на вината.
      Освен това въздействието на сухия климат е подсилено от мистрала, което благоприятства доброто фитосанитарно състояние на реколтата и натрупването на полифеноли в гроздето. В тези условия задължението за сортиране на реколтата, при което се запазват само най-добрите плодове, помага да се обогати съдържанието на захар в гроздовата мъст и да се запази ароматният потенциал на плодовете.
      Съчетанието на обща история, на споделени знания, умения и амбициозни цели, обединени около уникална географска среда, разположена на пресечната точка на реките Aygues и Ouvèze, е утвърдило идентичността на вината. Връзките между тези елементи разказват една история: тази на едно лозарско селище и на неговото население през вековете. До такава степен, че лозарите от Cairanne казват: „Cairanne е селото, Cairanne е и виното, двете правят едно неразривно цяло, откакто се помним.“
      9.   Други основни условия
      
      
         
            Област в непосредствена близост
         
      
      
         Правна уредба
      
      Национална правна уредба
      
         Вид допълнително условие
      
      Дерогация относно производството в определения географски район
      
         Описание на условието
      
      Областта в непосредствена близост, определена чрез дерогация за винификацията, съзряването и стареенето на вината преди бутилирането, се състои от територията на следните общини:
      
                  —
               
               
                  Департамент Drôme: Mirabel-aux-Baronnies, Rochegude, Tulette.
               
            
                  —
               
               
                  Департамент Vaucluse: Buisson, Camaret-sur-Aigues, Châteauneuf-du-Pape, Courthézon, Jonquières, Gigondas, Lagarde-Paréol, Mornas, Orange, Rasteau, Roaix, Sablet, Sainte-Cécile-les-Vignes, Saint-Roman-de-Malegarde, Séguret, Sérignan-du-Comtat, Travaillan, Uchaux, Vacqueyras, Vaison-la-Romaine, Villedieu, Violès, Visan.
               
            
         
            По-обширна географска единица
         
      
      
         Правна уредба
      
      Национална правна уредба
      
         Вид допълнително условие
      
      Допълнителни разпоредби относно етикетирането
      
         Описание на условието
      
      Етикетите на вината с контролираното наименование за произход могат да съдържат уточнение на по-обширната географска единица „Cru des Côtes du Rhône“.
      
         
            По-малки географски единици
         
      
      
         Правна уредба
      
      Национална правна уредба
      
         Вид допълнително условие
      
      Допълнителни разпоредби относно етикетирането
      
         Описание на условието
      
      Етикетите на вината с контролираното наименование за произход може да съдържат името на по-малка географска единица, при условие че:
      
                  —
               
               
                  става въпрос за включена в кадастъра местност,
               
            
                  —
               
               
                  фигурира в декларацията след прибиране на реколтата.
               
            
         Препратка към публикуваната спецификация
      
      https://info.agriculture.gouv.fr/gedei/site/bo-agri/document_administratif-25a5999e-1720-472a-bb4b-65e29f4f2adc